กระทรวงวัฒนธรรม เร่งฟื้นวิถีชีวิตชายแดนใต้ พร้อมพัฒนาแหล่งท่องเที่ยวทางวัฒนธรรมแห่งใหม่ สร้างเศรษฐกิจฐานรากกระจายรายได้สู่คนในพื้นที่
กระทรวงวัฒนธรรม เร่งฟื้นวิถีชีวิตชายแดนใต้ พร้อมพัฒนาแหล่งท่องเที่ยวทางวัฒนธรรมแห่งใหม่ สร้างเศรษฐกิจฐานรากกระจายรายได้สู่คนในพื้นที่นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ได้มอบหมายให้หน่วยงานในสังกัด นำแนวทางการส่งเสริมพหุวัฒนธรรมมาสร้างเศรษฐกิจชุมชนในพื้นที่จังหวัดชายแดนภาคใต้ให้สอดคล้องกับนโยบายของรัฐบาล โดยนำมิติทางวัฒนธรรมเป็นสื่อกลางด้วยการส่งเสริมวิถีชีวิตและสังคมพหุวัฒนธรรมให้เข้มแข็ง โดยจัดทำงานวิจัยพฤติกรรมเยาวชนชายแดนใต้  ฟื้นฟูขนบธรรมเนียมประเพณีและอัตลักษณ์ท้องถิ่น  เปิดพื้นที่ให้บริการแก่ชุมชน ส่งเสริมกิจกรรมการปฏิบัติตามหลักศาสนานำหลักพลังบวร หรือ บรม บ้าน โรงเรียน มัสยิด มาส่งเสริมคุณธรรมจริยธรรมเพื่อสร้างคนดี สังคมดี นอกจากนี้ ยังส่งเสริมเศรษฐกิจชุมชน โดยเพิ่มศักยภาพแหล่งเรียนรู้และแหล่งท่องเที่ยวทางวัฒนธรรมเชื่อมโยง 3 จังหวัดชายแดนภาคใต้ อาทิ พัฒนาพิพิธภัณฑ์เมืองนราธิวาสพิพิธภัณฑ์มรดกวัฒนธรรมอิสลาม และศูนย์การเรียนรู้อัลกุรอาน และจัดตั้งศูนย์วัฒนธรรมจังหวัดชายแดนใต้ จังหวัดนราธิวาส ส่งเสริมองค์ความรู้ อนุรักษ์และพัฒนาแหล่งเรียนรู้ทางประวัติศาสตร์ โบราณคดีและวัฒนธรรม อาทิ เมืองโบราณยะรัง จังหวัดปัตตานี  พัฒนาผลิตภัณฑ์วัฒนธรรมไทยชายแดนใต้ ยกระดับเทศกาลประเพณีและกิจกรรมทางวัฒนธรรมเพื่อส่งเสริมการท่องเที่ยวระดับชาติ กิจกรรมถนนคนเดิน ตลาดวัฒนธรรมกระตุ้นเศรษฐกิจต่อเนื่อง รวมทั้งศึกษาและออกแบบศูนย์วัฒนธรรมชายแดนใต้ จังหวัดนราธิวาส ให้เป็นศูนย์กลางการแลกเปลี่ยนองค์ความรู้และเชื่อมโยงการท่องเที่ยวทางวัฒนธรรมตามความต้องการของคนในพื้นที่